प्राकृतिक संसाधनों के प्रबंधन का पायलट प्रोजेक्ट जिले में होगा शुरू
कार्यक्रम में विधायक बनवारी सिंघल ने अपने भाषण में कहा कि मुख्यमंत्री जिले का विशेष ध्यान रख रही हैं। उन्होंने जिले को 4 मंत्री दिए हैं। विधायक के ठीक बाद श्रम मंत्री डॉ. जसवंत यादव ने विधायक के भाषण पर मंच से प्रतिक्रिया देते हुए कहा कि मुझसे पूर्व एमएलए साहब ने अपने भाषण में कहा था कि सरकार के 4 मंत्री हैं। अब यह बात कोई ऐसा वैसा आदमी बोलता तो सही है, लेकिन आप तो पढ़े लिखे हैं। जिले में मंत्री तो दो ही हैं। बाकी दो तो दर्जा प्राप्त हैं। आप उन्हें मंत्री की गिनती में कैसे बोल सकते हैं। उन्हें भी मंत्री कहेंगे तो फिर फर्जी और हममें क्या अंतर रह जाएगा।
भास्कर संवाददाता | अलवर
प्रदेशमें अब एक ही छत के नीचे प्राकृतिक संसाधनों का प्रबंधन होगा। इसके लिए केन्द्रीय सहकारी बैंक मुंडावर, लक्ष्मणगढ़ एवं कठूमर ब्लाॅक में पायलेट प्रोजेक्ट शुरू करने जा रहा है। देश में अब तक 4 जिला केन्द्रीय सहकारी बैंक इसे लागू कर चुके हैं। रविवार को सहकारिता एवं गोपालन मंत्री अजय सिंह किलक ने यह बात प्रताप आॅडिटोरियम में प्राकृतिक संसाधनों के संरक्षण एवं समुचित प्रबंधन कार्यक्रम का शुभारंभ करने के दौरान कही। किलक ने कहा कि राज्य सरकार ने प्राकृतिक संसाधनों का समुचित उपयोग कर जरूरतमंद तथा किसानों की आय में वृद्घि करने की दिशा में पहला कदम अलवर से उठाया किया है। शेष|पेज 14
किसानप्रकृति के संरक्षण के साथ-साथ आधुनिक संसाधनों का प्रयोग कर कृषि कार्य करें।
इस दौरान श्रम एवं नियोजन, कौशल विकास, कारखाना एवं बॉयलर्स निरीक्षण विभाग मंत्री डॉ. जसवंत सिंह यादव ने कहा कि प्रधानमंत्री नरेन्द्र मोदी एवं मुख्यमंत्री वसुंधरा राजे का प्रयास है कि किसानों की आय बढ़े। कार्यक्रम में मंत्री अजय सिंह किलक ने अलवर सेन्ट्रल को-ऑपरेटिव बैंक लि. की वेबसाइट का उद्घाटन किया तथा ग्राम सहकार समितियों को माइक्रो एटीएम तथा लाभार्थियों को चेक प्रदान किए। यूपीआरएनएम योजना के प्रोजेक्ट फोल्डर का विमोचन भी किया। कार्यक्रम में शहर विधायक बनवारी लाल सिंघल, ग्रामीण विधायक जयराम जाटव, नगर परिषद सभापति अशोक खन्ना, यूआईटी चेयरमैन देवीसिंह शेखावत, नाबार्ड की मुख्य प्रबंधक सरिता अरोड़ा, अलवर सेन्ट्रल को-ऑपरेटिव बैंक लि. के प्रबंध निदेशक बी. राम उपस्थित थे।
रविवार को ही किलक ने विभागीय अधिकारियों की समीक्षा बैठक ली, जिसमें उन्होंने अलवर सेन्ट्रल को-ऑपरेटिव बैंक लि. के प्रबंध निदेशक को कहा कि क्रय-विक्रय सहकार समितियों ग्राम सहकार समितियों में सुपर मार्केट विकसित किया जाए।
hin_Deva hin_Deva bho_Deva hin_Deva hin_Deva hin_Deva hin_Deva